Wêreldrekord vir springhaas-jag by veiling – praag.co.za
'n Tong-in-die-kies wêreldrekord is tydens hierdie veiling opgestel.
"Ja en dan het ons 'n nuwe wereldrekord opgestel in Philippolis. Sover ons weet is dit 'n eerste wat 'n springhaaspakket verkoop is gesamentlik met springbokke, en hierdie pakket het dan ook R8 000 behaal. So ons is baie opgewonde oor die springhase wat in die pakket dan as 'n wêreldrekord aangebied word. Baie geluk Philippolis hier op Otterskloof!" vertel Lukas Kleynhans, afslaer van Vleissentraal.
Kleynhans wat die veiling aangebied het, sê daar was 'n verskeidenheid van wild, onder meer nyalas, springbokke, blou- en swartwildebeeste, asook blesbokke, op die veiling te koop.
Kleynhans se die jagpakkette wat aangebied is, het skaflike pryse behaal. Bykans 400 stuks wild is op die veiling op die Otterskloof Private Wildsplaas naby Philippolis in die Vrystaat te koop aangebied.
Skrywer praagGepubliseer op 6 Maart 2017 Kategorieë Afrikaanse nuus, NuusSleutelwoord buffels, jag, springhase, Vrystaat, wildveiling